Ανατροπή στην υπόθεση του 8χρονου αγοριού που πέθανε από το μικρόβιο της διφθερίτιδας. Όπως όλα δείχνουν το παιδί, είχε κάνει και τις πέντε δόσεις του εμβολίου.

Ο 8χρονος ο οποίος είχε βεβαρημένο ιατρικό ιστορικό, έως και τα πέντε του χρόνια ζούσε στο ΠΙΚΠΑ Βούλας, καθώς και οι δύο γονείς του έχουν πεθάνει.

Η ανακοίνωση του Νοσοκομείου

Στις 22/11/2019 προσήλθε στο ΓΝΠΑ ‘Π. & Α. Κυριακού’ ο ασθενής Δ.Α. ηλικίας 8 ετών, με εικόνα οξείας λαρυγγίτιδας και βαριάς αναπνευστικής δυσχέρειας. Κρίθηκε απαραίτητη η εισαγωγή του ασθενούς στη ΜΕΘ όπου διασωληνώθηκε και τέθηκε σε μηχανικό αερισμό. Ο ασθενής κατέληξε στις 26/11/2019 με πιθανή αιτία θανάτου οξεία λοίμωξη του αναπνευστικού, πνευμονική υπέρταση και πνευμονικό οίδημα. Εστάλη για νεκροτομή.

Από την καλλιέργεια εισαγωγής του βρογχικού εκκρίματος απομονώθηκε στις 27/11/2019 κορυνοβακτηρίδιο της διφθερίτιδας (Corinebacterium dipheriae).